recursal/SuperWikiNEXT-32B huggingface dataset:
**Կիբերխոնդրիա**, հոգեկան խանգարում, որի հիմքում ընկած է ախտանշանների նկարագրությունը համացանցում փնտրելու միջոցով ախտանման (դիագնոզ) ինքնուրույն որոշումը։ Կիբերխոնդրիան հիպոխոնդրիայի տարատեսակ է։

Փորձագետների գնահատական
-----------------------

Շատ փորձագետներ կարծում են, որ հիվանդությունների մասին ինֆորմացիան՝ ստացված համացանցից, կարող է վախեր առաջացնել անգամ այն մարդկանց մոտ, ովքեր երբեք չեն տառապել կիբերխոնդրիայով։

Ըստ Մայնցի համալսարանի հոգեբան Գաբի Բլեյխրդի՝ ժամանակակից աշխարհում հիպոխոնդրիան լայն տարածում է ստացել շնորհիվ համացանցի, քանի որ հենց այդտեղ կարելի է արագ և առանց ջանք գործադրելու գտնել մեծաքանակ ինֆորմացիա ցանկացած հիվանդության մասին։

Նյու Յորքի կոլումբիական համալսարանի պրոֆեսոր Բրայեն Ֆալոնը, որը «կիբերխոնդրիա» եզրույթի հեղինակն է, առաջարկեց դասակարգել և անվանել բոլոր հիպոխոնդրիկներին կիբերխոնդրիկ, քանի որ այսօր մարդիկ զգալով անհանգստացնող ախտանշաններ, առաջին հերթին դրանք փնտրում են համացանցում։

Բժշկության ներկայացուցիչներն ընդգծում են, որ այս խանգարումն այնքան էլ անվնաս չէ, քան առաջին հայացքից թվում է, որովհետև չնայած որ վախերն ու ախտանունները, որոնք մարդն ինքն իրեն աշտորոշում է հորինված են, սակայն մարդը զգում է իրական հոգեկան և ֆիզիկական ճնշվածություն և վախ դեպի մահը։ Այս խանգարումն առաջացնում է նաև սոցիալական խնդիրներ։

Հիվանդության հետազոտություն
---------------------------

### Միացյալ Թագավորությունում

2007 թվականի նոյեմբերի 21-ին հրպարակվեցին հետազոտությունների արդյունքներ ըստ որոնց՝ այս հիվանդությունը Միացյալ Թագավորությունում հասել է մեծ մասշտաբների, քանի որ բրիտանացի համացանց օգտագործողների 65 %-ը, ախտորոշման և բուժման նպատակով, բժշկի հետ խորհրդատվության փոխարեն օգտագործել է համացանցը։ Մոտ 50 %-ը բժշկական ֆորումներում փնտրել են «համախոհներ»․ նման ախտնշաններով մարդկանց։ 46 %-ն այքան վստահ է եղել ախտանման հարցում, որ խորհրդակցելով դեղագործի հետ, ձեռք է բերել համապատասխան դեղանյութեր։ Միևնույն ժամանակ այս հետազոտությունը պարզել է, որ միայն 15 %-ի դեպքերում է համացանցի միջոցով հաստատված ախտանունը ճիշտ։

Կիբերխոնդրիայի ախտանշաններ
--------------------------

Մասնագետներն առաջ են քաշել կիբերխոնդրիայի հետևյալ ախտանշանները․

* Հիվանդությունների մասին ինֆորմացիա ստանալու նպատակով համացանցի հաճախակի օգտագործումը
* Ինքնազգացողության և սեփական առողջության մասին ավելորդ տագնապը
* Բժշկական on-lin թեստերի պարբերական փնտրումը
* Բժիշկների հանդեպ անվստահությունը և այլն։

Ծանոթագրություններ
------------------

1. ↑  *Ryen W. White, Eric Horvitz* Experiences with Web Search on Medical Concerns and Self Diagnosis(անգլ.) // *AMIA … Annual Symposium proceedings. AMIA Symposium* : journal. — 2009. — С. 696—700. — ISSN 1942-597X. — PMID 20351943. Архивировано из первоисточника 21 Հունիսի 2018.(անգլ.)
2. ↑  Эпоха киберхондрии. Пер. с англ. Н. Д. Фирсовой (2017).
3. 1 2 3 4  «Интернет – разносчик заболеваний» (Учёные уверены and что Всемирная сеть вызывает настоящие физические болезни). «Взгляд». 2008 թ․ ապրիլի 7.`{{cite web}}`: CS1 սպաս․ չճանաչված լեզու (link)
4. ↑  Сидоров В. «Зачем киберхондрикам кибер-хандра, или Сможет ли Интернет заменить врачей?». Слово о ПК и PC. Արխիվացված է օրիգինալից 2012 թ․ հուլիսի 15-ին.

Արտաքին հղումներ
----------------

* Cyberchondria: Studies of the Escalation of Medical Concerns in Web Search
| Կանոնավոր ութանկյուն |
| --- |
| Կանոնավոր ութանկյուն |
| Տիպ | Կանոնավոր բազմանկյուն |
| Կողեր | 8 |
| Անկյուններ | 8 |
| Մակերես | {\displaystyle A=2\cot {\frac {\pi }{8}}a^{2}=2(1+{\sqrt {2}})a^{2}} |
|

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Ութանկյուն** կատեգորիայում։ |

**Ութանկյուն** (**օկտագոն**), երկրաչափական մարմին, ութ անկյուններով և ութ կողմերով բազմանկյուն։ Կանոնավոր օկտագոնի բոլոր կողմերը իրար հավասար են, իսկ անկյունները հավասար են 135°։

Կանոնավոր ութանկյուն
--------------------

Կանոնավոր ութանկյան մակերեսը հավասար է

{\displaystyle A=2\cos {\frac {\pi }{8}}a^{2}=2(1+{\sqrt {2}})a^{2}\simeq 4.828427125\,a^{2}}, որտեղ *a* -ն ութանկյան կողմն է
Կան նաև մակերեսը հաշվելու այլ բանաձևեր՝

{\displaystyle A=4\sin {\frac {\pi }{4}}R^{2}=2{\sqrt {2}}R^{2}\simeq 2.828427\,R^{2}}, որտեղ *R* -ը արտագծյալ շրջանագծի շառավիղն է։
{\displaystyle A=8\tan {\frac {\pi }{8}}r^{2}=8({\sqrt {2}}-1)r^{2}\simeq 3.3137085\,r^{2}}, որտեղ *r* -ը ներգծյալ շրջանագծի շառավիղն է։

Ութանկյան կառուցումը կարկինի ու քանոնի օգնությամբ
-------------------------------------------------

Օկտագոնի կիրառությունները
-------------------------

Օկտագոնալ հատակ
* ՀովանոցՀովանոց
* ԽալիԽալի
* Բարսելոնայի փողոցներԲարսելոնայի փողոցներ
* Կորեական խաղԿորեական խաղ
* Stop նշանըStop նշանը
* Դաոսականության նշանԴաոսականության նշան
* Ոսկե բաժակՈսկե բաժակ
* ԴասասենյակԴասասենյակ
* ԼաբիրինթոսԼաբիրինթոս

Նմանատիպ պատկերներ
------------------

* {8/3}{8/3}
* 
* Օկտագոնալ պրիզմաՕկտագոնալ պրիզմա
* Օկտագոնալ անտիպրիզմաՕկտագոնալ անտիպրիզմա
* 

### Պետրիի բազմանկյուններ

Բարձր կարգերի բազմանկյունների համար կանոնավոր ութանկյունը համարվում է Պետրիի բազմանյուն։

|  |  |  |  |  |
| --- | --- | --- | --- | --- |
| A7 |  |  |  |  |
| B4 |  |  |  |  |
| D5 |  |  |  |  |

Տես նաև
-------

* Յոթանկյուն
* Իննանկյուն

Արտաքին հղումներ
----------------

* Օկտագոնը MathWorld-ում
* Օկտագոնի հաշվիչ
* Օկտագոնի անիմացիա

Վիքիբառարան

|  |  |
| --- | --- |
|  | Ընթերցե՛ք **«ութանկյուն»** բառի բացատրությունը Հայերեն Վիքիբառարանում։ |
Մոցարտկուգել
**Մոցարտկուգել** (գերմ.՝ Mozartkugel - Մոցարտի շարիկներ), ավանդական կլոր շոկոլադե կոնֆետներ, մարցիպանե միջուկով, որն արտադրվել է Վոլֆգանգ Ամադեուս Մոցարտի մահից 100 տարի հետո՝ 1890 թվականին զալցբուրգյան հրուշակագործ Պաուլ Ֆյուրստի կողմից։

1884 թվականին հրուշակագործ Պաուլ Ֆյուրստը ժամանել է Զալցբուրգ և հիմնադրել սեփական հրուշակեղենի խանութ, որը գտնվում էր Բրեդգասսե 13 հասցեում։ 1890 թվականին նա առաջին անգամ ներկայացրեց մոցարտական կոնֆետները, որոնք հետագայում անվանվեցին մոցարտական գնդիկներ։ 1905 թվականին Մոցարտկուգելը ներկայացրել է Փարիզյան ցուցահանդեսին և նվաճել երեք ոսկե մեդալ։

Ըստ Ֆյուրստի բաղադրատոմսի՝ սկզբում գետնանուշի մարցիպանից, որը պատված է նուգայով, ստանում են գնդիկ, որը հետո կանգնեցնում են փայտիկի վրա, որպեսզի այն թաթախեն մուգ շոկոլադե գլազուրի մեջ։ Գնդիկով փայտիկը դրվում է ուղղահայաց, որպեսզի կոնֆետը սառի և ամրանա։ Դրանից հետո փայտիկը հանում են, և գնդիկի վրայի բացված անցքի մեջ լցնում են շոկոլադե գլազուրը։ Պատրաստե Մոցարտկուգելը փաթաթվում է արթածագույն թղթի մեջ։ Ըստ հրուշակագործի, այդ տեխնոլոգիայով տարեկան արտադրվում է մոտ 1,4 միլիոն մոցարտկուգել։

Արտաքին հղումներ
----------------

* զալցբուրգյան հրուշակագործ Պաուլ Ֆյուրստի գործարանի պաշտոնական էջ
* ավստրիական Mirabell արտադրամասի կայք Արխիվացված 2012-12-05 archive.today
* Գերմանական Reber արտադրամասի կայք
**Մատթեոս Այվատյան Մկըրի** (1830, գ. Մունճուսուն, Կեսարիա - 1876, դեկտեմբերի 15, Կ. Պոլիս), հայ բանասեր, հրապարակախոս, խմբագիր։

Կենսագրություն
--------------

Նախնական կրթությունն ստացել է ծննդավայրում, ապա տեղափոխվել է Պոլիս, սովորել Սահակյան վարժարանում։ Զբաղվել է ուսուցչությամբ,
միաժամանակ հրապարակախոսական հոդվածներով աշխատակցել է «Մասիս» թերթին։ 1860-ական թվականների սկզբներից հարել է Հարություն Սվաճյանի «Մեղվին»։ Անձնական գրագրություն և ծանոթություն է ունեցել Միքայել Նալբանդյանի հետ։ Պոլսից Փարիզ նյութեր է ուղարկել նրան, որոնք օգտագործվել են «Երկու տող» գրքում։ «Մեղվում» հանդես է եկել Նալբանդյանի քաղաքական հայացքների պաշտպանությամբ։ 1869 թվականին դարձել է «Մանզումեի էֆքյար» հայատառ թուրքերեն թերթի օգնական խմբագիրը։ Նույն տարում հիմնել է «Արարատ» թերթը։ Սուլթանական կառավարության դեմ այդ թերթում գրած մի հոդվածի համար ենթարկվել է գազանային ծեծի ու խոշտանգումների և մահացել է մի քանի օր տառապելուց հետո։ Առանձին գրքերով հրատարակած աշխատություններն են. «Հայ եկեղեցին և ամերիկացի քարոզիչը» (Կ. Պոլիս, 1860), «Առաջնորդ քերականության հայերեն լեզվի» (1863)։

Աշխատակցել է բազմաթիվ թերթերի, օգտագործել է Ա. Մ. Ավատ, Զգոն, Մ. Ա. Մ. Մ. Ա. ծածկանունները։

Ծանոթագրություններ
------------------

1. 1 2  Բախտիար Հովակիմյան, Հայոց ծածկանունների բառարան, Ե. ԵՊՀ հրատ. 2005, էջ 558։
2. ↑  «Վիեննայի մենաստանի մամուլի շտեմարան- ԱՐԱՐԱՏ». Վերցված է 2022 թ․ դեկտեմբերի 15-ին.
3. ↑  Գառնիկ Ստեփանյան, Կենսագրական բառարան, հատոր Ա, Ե. «Հայաստան», 1973, էջ 90։ Մսհվան մասին, տե՛ս Հայաստանի Կոչնակ, 1926, թ. 14։
**Ալեքսինա Գրեմ** (մարտի 3, 1990(1990-03-03), Ուորքսոփ, Անգլիա, Միացյալ Թագավորություն), անգլիացի մոդել։ 2019 թվականին դարձել է Victoria's Secret-ի հրեշտակ։

Կենսագրություն
--------------

Գրեմը ծնվել է Վորքսոփում (Նոթինգհեմշիր, Անգլիա)։ 12 տարի սովորել է բալետ։ Ալեքսինան իր կարմիր մազերի պատճառով դպրոցում հաճախ ենթարկվել է բուլիինգի։

Կարիերա
-------

Ալեքսինան սկսել է իր մոդելային կարիերան 2008 թվականին, երբ *2008 Ford modeling* մրցությում դարձավ հաղթողներից մեկը և պայմանագիր կնքեց Maybelline կոսմետիկայի բրենդի հետ։ Նա հայտնվել է մի շարք հեղինակավոր ամսագրերի շապիկներին, որոնցից են *I.D. (magazine)*, *Glamour U.S.*, *Teen Vogue*, L'Officiel Սինգապուր, Harper's Bazaar Սերբիա, Մերի Քլեր Ռուսաստան, *In Style*, *WWD*, *Vogue Italia*, *Vogue Arabia*, Բարբերի, *Balmain*, L’Oréal և Victoria's Secret: Գրահամը մասնակցել է այնպիսի հռչակավոր բրենդների ցուցադրություններին, ինչպիսիք են *Balmain*, Giorgio Armani, *Brandon Maxwell*, *Arcadia Group* և Ժան Պոլ Գոտյե։
Նա մասնակցել է Victoria's Secret-ի 2017 և 2018 թվականների նորաձևության շոուներին, իսկ 2019 թվականին դարձել է Victoria's Secret-ի հրեշտակ։

Գործակալություններ
------------------

* Women Management - (Նյու Յորք, Միլան
* Elite Model Management - (Փարիզ, Ամստերդամ, Կոպենհագեն
* Models 1 - (Լոնդոն)
* Munich Models - (Մյունխեն)
* MIKAs - (Ստոկհոլմ)

Աղբյուրներ
----------

1. 
2. 
3. 

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | Internet Movie Database |

 |

1. ↑  Internet Movie Database — 1990.
**Ալբանական ուղղագրության կոնգրես**, (ալբ․՝ *Kongresi i Drejtshkrimit të Gjuhës Shqipe"**, լեզվաբանական միջոցառում, որը տեղի է ունեցել 1972 թվականին Ալբանիայի մայրաքաղաք Տիրանայում։ Այն առաջին անգամ սահմանել է ալբաներենի միասնական ուղղագրական կանոնները, որոնք կիրառվում են մինչ օրս։*

Պատմություն
-----------

Ալբաներենի միասնական ուղղագրական կանոնների ստեղծման ջանքերը սկսվել են 1916 թվականին Շկոդերի Գրական հանձնաժողովի գործունեությամբ, որը նպատակ ուներ հիմնականում ստեղծել գրական չափանիշ և հաստատել ապագա ուղղագրական կանոնների «հնարավորինս հնչյունական» մոտեցումը։

Երկրորդ համաշխարհային պատերազմից հետո Ալբանիայի և ալբանացիներով բնակեցված հարակից շրջանների միջև եղած տարբերություններն ու տարաձայնությունները տեսանելի էին դառնում: Պրիշտինայի համալսարանի հիմնադրմամբ և Հարավսլավիայում ալբանական գրականության տարածմամբ ուղղագրական կանոնների միավորումը վճռորոշ դարձավ։ Ստանդարտացման ուղղությամբ լուրջ փորձեր արվեցին 60-ական թվականներին՝ սկսած «*Alvanisht e drejtshkrimit të shqipes*» (ալբաներենի ուղղագրության կանոններ) հրապարակումից՝ Տիրանայի համալսարանի և Անդրոկլի Կոստալարիի գլխավորած Լեզվաբանության և գրականության ինստիտուտի համատեղ նախագծի միջոցով։

1968 թվականին Պրիշտինայում տեղի ունեցավ գիտաժողով՝ Պրիշտինայի լեզվաբանական կոնֆերանսը (*Konsulta gjuhësore e Prishtinës*), որտեղ մինչ այսօր Ալբանիայում օգտագործվող գրական չափանիշը, որը հիմնված էր տոսկի ալբանական բարբառի վրա, ընդունվեց Հարավսլավիայի ալբանացիների կողմից՝ ղեգերի բարբառի հաշվին։

Արտաքին հղումներ
----------------

* Jubilee conference marking 50th anniversary of Albanian Orthography Congress
* 51 years since the Congress for the Standardization of the Albanian Language
* Prime Minister Kurti: The Spelling Congress of 1972 had linguistic and political significance

Ծանոթագրություններ
------------------

**Lua error in Մոդուլ:Քույրհղումներ at line 36: attempt to call field '?' (a nil value).**

1. ↑  Academy of Sciences of the PSR of Albania, Institute of History (1988), *The History of the socialist construction of Albania, 1944-1975*, Tirana: "8 Nënorti" Pub. House, էջ 324, OCLC 22785544
2. 1 2  Linda Mëniku; Héctor Campos (2011), *Discovering Albanian I Textbook*, University of Wisconsin Press, էջ xii, ISBN 9780299250843, OCLC 682895095
3. ↑  Rregullat e drejtshkrimit të shqipes : projekt
4. ↑  Leonard Newmark; Philip Hubbard; Peter R. Prifti (1982), *Standard Albanian : a reference grammar for students*, Standard Albanian : a reference grammar for students, էջ 8, ISBN 9780804711296, OCLC 8417661
**«Հրաշքի սպասելով»** (ռուս.՝ «В ожидании чуда»), խորհրդային գեղարվեստական ֆիլմ, որը նկարահանել է ռեժիսոր Սլոբոդան Կոսովալիչը 1975 թվականին։

Սյուժե
------

Սաշա Շմագինը, որն հաջողություններ ունի մաթեմատիկայի բնագավառում, իր ուսուցչի խորհրդով մեկնում է Մոսկվա՝ հետաքրքիր և բարդ խնդրի լուծումը գիտնականներին ցույց տալու համար։ Սաշայի հետ մի քանի տհաճ դեպքեր են պատահում, երբ նա փորձում է հասնել պրոֆեսորների մոտ։ Արդյունքում նա հայտնվում է ոստիկանության լեյտենանտի ընտանիքի ժամանակավոր խնամակալության տակ։ Մաթեմատիկական գիտությունների դոկտորի մոտ ընդունելության ժամանակ Սաշան հասկանում է, որ իր որոշման մեջ կոպիտ սխալ կա։ Հիասթափված Սաշան վերադառնում է տուն։ Բայց լեյտենանտի ընտանիքում շատ հիասթափված է Սաշայի մեկնումից նրանց դուստրը՝ Իննան, որին շատ էր դուր եկել նոր ընկերը։

Սաշան գնացքից դուրս է գալիս փոքրիկ սիբիրյան կայարանում և տեսնում է Իննային։

Դերերում
--------

* Սերգեյ Պետուխով – *Սաշա Շմագին*
* Վլադիմիր Եմելյանով – *Նիկոլայ Ֆոմիչ*
* Օլգա Անիկինա – *Իննա Նազարովա*
* Անդրեյ Ռոստոցկի – *Նիկիտա*
* Գենադի Յուխտին – *Սաշայի հայրը*
* Սվետլանա Նեմոլյաևա – *Սաշայի մայրը*
* Յուրի Կուզմենկով – *լեյտենանտ Նազարով*
* Եվգենյա Ուրալովա – *Իննայի մայրը*
* Ալեքսեյ Զոլոտնիցկի – *Ժուկով*
* Նինա Մենշիկովա – *էքսկուրսավար*
* Մարգարիտա Ժարովա – *փոստարար*

Նկարահանող խումբ
----------------

* Սցենարի հեղինակներ՝ Իոսիֆ Օլշանսկի, Նինա Ռուդնևա
* Ռեժիսոր՝ Սլոբոդան Կոսովալիչ
* Օպերատոր՝ Վիտալի Գրիշին
* Նկարիչ՝ Ալեքսանդր Վագիչև

Ծանոթագրություններ
------------------

1. ↑  «Հրաշքի սպասելով» ֆիլմը *kino-teatr.ru* կայքում
2. ↑  «Հրաշքի սպասելով» ֆիլմը *kinopoisk.ru* կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database |

 |
**Մեկ շաբաթ Մերիլինի հետ**, 2011 թվականին նկարահանված բրիտանական ֆիլմ (ժանրը՝ դրամա)։ Ռեժիսոր՝ Սայմոն Քուրտիս, սցենարը՝ Ադրիան Հոդջես։ Դերերում՝ Միշել Վիլյամս, Քենեթ Բրանախ, Էդդի Ռեյդման, Դոմինիք Կուպեր, Ջուլիա Օրմոնդ, Էմմա Ուոթսան և Ջուդի Դենչ։ Հիմքում ընկած են Քոլին Կլարքսի հեղինակած երկու գրքերը, որոնք պատմում են այն ժանակաշրջանի մասին, երբ նկարահանվում էր ''Արքայազնը և գեղեցկուհին'' ֆիլմը, իսկ ֆիլմի գլխավոր դերերում էին Մերլին Մոնրոն և Լոուրենս Օլիվիերը։ 
Ֆիլմի սյուժեն ներկայացնում է 1957 թվականին նկարահանվող ֆիլմի ընթացքը, երբ Մերլինին Լոնդոնում ուղեկցում էր Քոլինը, մինչ Մոնրոյի ամուսինը՝ Արթուր Միլլերը, վերադառնար ԱՄՆ-ից։

Հիմնական նկարահանումները սկսվել են 2010 թվականի հոկտեմբերի 4-ին Pinewood Studios-ում։ Տեսարանները նկարահանվել են Saltwood ամրոցում, White Waltham Airfield-ում և Լոնդոնի գլխավոր փողոցներում։ Ֆիլմի մասշտաբային պրեմիերան տեղի է ունեցել 2011 թվականի հոկտեմբերի 9-ին Նյու Յորքում։ Ֆիլմը թողարկվել է 2011 թվականի նոյեմբերի 23-ին ԱՄՆ-ում, նոյեմբերի 25-ին՝ Մեծ Բրիտանիայում։

Մերլին Մոնրոյի դերակատարման համար Վիլյամսն ճանաչվել է լավագույն դերասանուհի Ոսկե Գլոբուս մրցանակաբաշխության ժամանակ։

Սյուժե
------

1956 թվականին, համալսարանն ավարտելուց հետո, սկսնակ ռեժիսոր Քոլին Կլարքսը մեկնում է Լոնդոն՝ Լոուրենս Օլիվիերի կինոընկերությունում աշխատանք փնտրելու։ Մենեջերն ասում է, որ ազատ աշխատատեղ չկա, բայց Քոլինը որոշում է սպասել Օլիվիերին, ում նա մի անգամ խնջույքի ժամանակ էր հանդիպել։ Երբ Օլիվիերը կնոջ՝ Վիվիենի հետ եկավ, Վիվիենն առաջարկեց տղային վերցնել նոր ֆիլմի աշխատանքների համար, որտեղ նկարահանվելու էր նաև Մերլին Մոնրոն։ Քոլինի առաջին հանձնարարությունը Մերլինի և նրա ամուսնու՝ Արթուր Միլլերի համար հարմար բնակարան գտնելն էր։

Ծանոթագրություններ
------------------

* Տեսաձայնային նյութեր Վիքիպահեստում

1. ↑  Internet Movie Database — 1990.
2. ↑
3. ↑
4. 1 2 3 4 5
5. 1 2
6. 1 2 3 4 5 6 7 8 9 10 11 12
7. 1 2 3 4 5 6 7 8 9 10 11 12 13 14 15 16 17
8. 1 2 3  ČSFD (չեխերեն) — 2001.

Արտաքին հղումներ
----------------

* Ֆիլմի պաշտոնական կայք Արխիվացված 2012-02-06 Wayback Machine

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Internet Movie Database · Metacritic · Rotten Tomatoes · AFI լիամետրաժ ֆիլմերի կատալոգ |
|  |
| Բառարաններ և հանրագիտարաններ | Բրիտանիկա |

 |
*Վիքիպեդիայում կան հոդվածներ Աբովյան ազգանունով այլ մարդկանց մասին։*

**Անուշավան Մովսեսի Աբովյան** (1862, Օձուն, Հայաստան - հունվար 1938, Օձուն, Հայաստան), հայ գյուղագիր, ԽՍՀՄ գրողների միության անդամ 1938 թվականից։

Կենսագրություն
--------------

Ծնվել է Ուզունլար (այժմ՝ Օձուն) գյուղում։ Պատանի հասակում զրկվել է ծնողներից։ Նախնական կրթությունը ստացել է Ջալալօղլիի (այժմ՝ Ստեփանավանի) հայկական դպրոցում։ Հետո փոխադրվել է Թիֆլիս։ Նրա առաջին պատմվածքը՝ «Ձայնիկը», տպագրվել է «Նոր դար»-ում։ Նրա «Լևոնի հեքիաթը» ունի ինքնակենսագրական բնույթ։ Այստեղ Աբովյանը նկարագրում է իր և Հովհաննես Թումանյանի դպրոցական կյանքը Ջալալօղլիում։ Աբովյանը եղել է Հովհաննես Թումանյանի մտերիմ ընկերը։ Հովհաննես Թումանյանը «Անուշ» պոեմի առաջին տարբերակի նախաբանը նվիրել է Անուշավան Աբովյանին։ Մահացել է հայրենի Օձուն գյուղում։

Ա. Աբովյանի երկերի մատենագրություն
----------------------------------

* Աբովյան Ա. Պատկերներ (գյուղական կյանքից), գիրք Ա, Թիֆլիս, տպարան Մովսես Վարդանյանի, 1906, 127 էջ։
* Աբովյան Ա. Լևոնի հեքիաթը, Թիֆլիս, տպարան՝ Ն. Աղայանի, 1916, 221 էջ։
* Հայ գյուղագիրներ (գրքում տպագրված են Անուշավան Աբովյանի լուսանկարը, համառոտ կենսագրականը և «Դիվանբեգին», «Գյուղի այրին», «Գրագիր Լևոնը և գյուղական դատարանը» պատմվածքները), Եր. Հայպետհրատ, 1950, 578 էջ։

Ծանոթագրություններ
------------------

* Տեքստեր Վիքիդարանում

1. ↑  Հայկ Խաչատրյան (1981). *Գրական տեղեկատու*. Երևան: հրատարակիչ կազմակերպությունը. էջ 13.

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | ՀԳՀԳ: 1236, 9789, 9790 |

 |
**Ժոզետ Աբոնդիո** (ֆր.՝  **Josette Desclercs Abondio**, 1932, Կոտ դ'Իվուար), իվուարիացի մանկավարժ, արձակագիր և դրամատուրգ, պետական ծառայող։ Կոտ դ’Իվուարի գրողների ասոցիացիայի նախկին նախագահ (1997-2000 թվականներին)։

Կենսագրություն
--------------

Ծնվել է 1949 թվականի հուլիսի 18-ին Կոտ դ’Իվուարի տարածքում, որն այդ ժամանակ մտնում էր Ֆրանսիական Արևմտյան Աֆրիկայի հավաքածուում։ Գրողի մանկությունն անցել է գյուղական վայրում։ 1973 թվականին ստացել է ֆրանսիական լեզվի դասավանդողի և գրականության հավաստագիր։ 1973-1978 թվականներին դասավանդել է ֆրանսերեն լեզու և գրականություն Աբիջանի դասական ճեմարանում։ 1978 թվականին անցել է դեպորտամենտ ծառայության և կրթական մինիստրության անիմացիայի ազգային կազմավորում։ 1991-1993 թվականներին աշխատել է Աֆրիկայի զարգացման բանկում` Բնապահպանական ազգային գործողությունների ծրագրի և Տարածաշրջանային ուսուցման և զարգացման ծրագրի ներքո։ 1992-1993 թվականների նա եղել է Կոտ-դ’Իվուարի կարատեի ֆեդերացիայի նախագահ։

Աբոնդիոյի առաջին վեպը «Կուասի Կոկոն... իմ մայրիկն է» տպագրվել է 1993 թվականին և հաջողություն է ունեցել։ Այդ ժամանակից սկսել է նրա գրողի կարիերան։ 1997 թվականի հուլիսին ընտրվել է Կոտ դ’Իվուարի գրողների ասոցիացիայի նախագահ և այդ պաշտոնը զբաղեցրել է մինչև 2000 թվականի մարտը։ Նրա ժամանակահատվածում 1999 թվականին ասոցիացիան ձեռք է բերում հողատարածք գրողների տուն կառուցելու համար։ 2004 թվականին աշխատել է «Կյանքի տեսակ» գրքային խանութի տնօրեն և «Հոգևոր գրողներ» լուսագրի խմբագիր։

Ստեղծագործություններ
--------------------

* «Կուասի Կոկո... իմ մայրն է» (անգլ.՝ Kouassi Koko…ma mère, 1993 թվական)
* «Կիմիի երազանքը» (ֆր.՝ Le rêve de Kimi, 1999 թվական)
* «Ադալուի այգին» (ֆր.՝ Le jardin d'Adalou, 2012 թվական)
* «Սրտի թագավորություն» (ֆր.՝ Le royaume du coeur, 2013 թվական)
* «Սարդ ընկերոջ վերջին հնարքը» (ֆր.՝ La dernière ruse de compère araignée, 2013 թվական)
* «Դեռ նա սիրում է. Նովելներ» (ֆր.՝ Tant qu'elle aimeà: Nouvelles, 2015 թվական)

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  WorldCat Entities — OCLC, Inc. 2022.
2. 1 2  Օհայո նահանգի համալսարան — 1870.
3. 1 2
4. ↑
5. ↑
6. ↑  Henry N’Kuomo. «Josette Abondio» (PDF). *www.jmv.hollowtomato.com* (ֆրանսերեն). Groupe Fraternite Matin. Վերցված է 26.7.2020-ին.
7. 1 2  «Abondio Desclercs Josette: la «Femme-Mâle»». *www.scribmagazine.net* (ֆրանսերեն). Femme d’Afrique. Վերցված է 26.7.2020-ին.
8. 1 2 3 4 5 6  «Josette Abondio». *www.aflit.arts.uwa.edu.au* (անգլերեն). The University of Western Australia. Վերցված է 26.7.2020-ին.

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | NTA: 373501358 · SUDOC: 185341985 · VIAF: 61766279 · WorldCat VIAF: 61766279 |

 |
**«Թիկնապահը»** (անգլ.՝ London Boulevard), քրեական դրամա՝ նկարահանված ըստ Քեն Բրուենի վեպի, օսկարակիր սցենարիստ Վիլյամ Մոնախանի ռեժիսորական դեբյուտային աշխատանքն է, որ պատմում է նախկին ավազակի և հայտնի կինոաստղի հարաբերությունների մասին։

Մեծ Բրիտանիայում պրիմերան կայացել է 2010 թվականի նոյեմբերի 26-ին։

Սյուժե
------

Իրադարձությունները ծավալվում են Լոնդոնում։ Հարի «Միտչ» Միտչելը ազատվում է բանտից, և իր նախկին համախոհ Բիլլիից հանձագործ անցյալին վերադառնալու առաջարկ է ստանում։ Նրանք շորթումով են զբաղվում, գումար կորզելով ներգաղթյալներից։ Միտչը տեղեկանում է, որ իր հին ծանոթ անտուն Ջոյը նրանց հանդիպումից հետո սպանվել էր երկու դեռահասների կողմից։ Հարին ստիպված համագործակցում է կաշառակեր ոստիկան Բեյլիի հետ, և փրկում քրոջը՝ Բրայոնին, որը մշտապես հայտնվում է քրեական խարդախությունների մեջ։

Միտչին աշխատանքի է վերցնում կինոաստղ Շառլոտան։ Աղջկան հետապնդում են լրագրողները, և նա ստիպված է մշտապես թաքնվել։ Նա դադարեցրել է նկարահանումները և գտնվում է սթրեսի մեջ։ Միտչը ստիպված համատեղում է իր քրեական գործունեությունը և աշխատանքը։ Թիկնապահը տեղեկանում է, որ Ջոնի մահվան մեջ մեղավոր է եիտասարդ, խոստումնալից ֆուտբոլիստ, որին հովանավորում է իր տերը՝ քրեական հեղինակություն Ռոբ Գրանը։ Բիլը համոզում է Միտչին կողոպտել դերասանուհու բնակարանը, բայց Միտչը հրաժարվում, ինչը դուր չի գալիս Ռոբին, նա կարծում է,որ Միտչը անվերահսկելի է։

Շառլոտան և Միտչը փախչում են լրագրողներից ամառանոց, և այնտեղ մտերմանում։ Այս ուղևորությունից հետո Ռոբը Միտչին հանդիպման է կանչում և պնդում է, որ վերջինս պետք է հնազանդվի իրեն։ Ռոբը նրան սպառնում է Շառլոտայի հետ հանդիպման լուսանկարներով, բայց Միտչը հրաժարվում է աշխատել նրա մոտ։ Միտչը խախտում է թիկնապահի պայմանագիրը։ Շառլոտան խոստանում է Միտչին, որ նա կվերադառնա կինո, և կտեղափոխվի Լոս Անջելես։ Նա խնդրում է Միտչին իրեն միանալ ԱՄՆ-ում։ Միտչը համաձայնում է, բայց նա պետք է ավարտի վերջին գործը։ Միտչը խնդրում է Բրյոնին հեռանալ երկրից, սակայն նա չի ենթարկվում, և Ռոբը նրան սպանում է։

Այն պահին, երբ Միտչը պատրաստվում է թռչել Ամերիկա, նա հանդիպում է այն երկու դեռահասներին, ովքեր սպանել էին Ջոյին։ Նրանցից մեկը՝ ֆուտբոլիստը, որին փնտրում էր Միտչը, նրան դանակի մի քանի հարված է հասցնում։

Դերերում
--------


| Դերասան | Դեր |
| --- | --- |
| Քոլին Ֆարել | Հարի Միտչել |
| Քիրա Նայթլի | Շառլոտա |
| Ռեյ Ուինսթոն | Ռոբ Գանգ, ավազակ |
|

Արտադրություն
-------------

Նկարահանումները ընթացել են 2009 թվականի հունիսի 8-ից օգոստոսի 14-ը` ԱՄՆ-ում և Մեծ Բրիտանիայում։

Ծանոթագրություններ
------------------

1. 1 2 3 4 5
2. 1 2 3 4 5 6
3. 1 2 3
4. ↑  Internet Movie Database — 1990.
5. 1 2 3 4
6. ↑
7. 1 2 3 4 5 6 7 8 9 10 11 12 13
8. 1 2 3  ČSFD (չեխերեն) — 2001.

Արտաքին հղումներ
----------------

* Обзор и критика фильма // Empire
* Обзор и критика фильма // Hollywood Reporter
* «Телохранитель»(անգլ.) ֆիլմը Rotten Tomatoes կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Internet Movie Database · Metacritic · Rotten Tomatoes · AFI լիամետրաժ ֆիլմերի կատալոգ |

 |
**«Խորոված կարտոֆիլի տոն»** (ուկրաիներեն՝ Свято печеної картоплі), 1976 թվականի խորհրդային գեղարվեստական ֆիլմ, որը նկարահանել է ռեժիսոր Յուրի Իլյենկոն Ա. Դովժենկոյի անվան կինոստուդիայում։

Պրեմիերան կայացել է 1978 թվականի փետրվարին։

Սյուժե
------

Ֆիլմը նկարահանվել է իրական իրադարձությունների հիման վրա։ Այն պատմում է սովորական ռուս կնոջ՝ Ալեքսանդրա Ավրամովնա Դերեվսկայայի՝ հերոսուհի մոր սխրանքի, ազնվության և անձնազոհության մասին, որը եղել է աշխարհի միակ կինը, որ դաստիարակել է 48 որբ երեխաների։ 1939 թվականից նա ամուսնու հետ վերցրել է ծնողազուրկ երեխաների, որոնց ծնողները զոհվել էին ռազմաճակատում կամ մահացել սովից։ Նրանց թվում եղել են ռուսների, ուկրաինացիների, ուզբեկների, հրեաների, գերմանացիների, մորդվինների, չուվաշների և ԽՍՀՄ այլ ժողովուրդների ներկայացուցիչների երեխաներ։

Դերևսկայայի սաները հավերժ պահպանել են այդ կնոջ ջերմության մի մասնիկը և նրա բարությունը տարածել աշխարհում։ Նրա մահից հետո այս մեծ ընտանիքում պահպանվել է ավանդույթը՝ մոր ծննդյան օրը սեղանին է մատուցվում խորոված կարտոֆիլ՝ ընտանիքի ղեկավարի սիրած ուտեստը։

Այժմ Ալեքսանդրա Ավրամովնայի գերեզմանի վրա տեղադրվել է սալ, որի վրա գրված է․ «Դու մեր խիղճն ես, մեր աղոթքը, Մա՛մ։ Ցգետին խոնարհում քեզ։ Քո երեխաներ։ 48 երեխաների անունները»։

Դերերում
--------

* Լյուդմիլա Եֆիմենկո – *Աննա*
* Ռոման Գրոմադսկի – *Զախար*
* Լեոնիդ Յանովսկի – *Գեորգի Կոլոսով*
* Վիկտոր Պանչենկո – *Տիմոֆեյ*
* Վլադիմիր Ալեքսեենկո
* Նիկոլայ Գրինկո – *գերմանացի*
* Բոգդան Բենյուկ
* Նեոնիլա Գնեպովսկայա – *բժիշկ*
* Յուրի Դուբրովին
* Սերգեյ Բրժեստովսկի
* Սերգեյ Պոդգորնի
* Վադիմ Իլյենկո
* Վլադիմիր Վոլկով
* Լես Սերդյուկ
* Գենադի Բոլոտով

Տես նաև
-------

* Դու որբ չես
* Լենինգրադցիներ, իմ երեխաներ

Ծանոթագրություններ
------------------

1. ↑  «Խորոված կարտոֆիլի տոն» ֆիլմը *kinopoisk.ru* կայքում
2. ↑  «Խորոված կարտոֆիլի տոն» ֆիլմը *kino-teatr.ru* կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database |

 |
«**Խնձորը գետում**» (լատիշ․՝ Ābols upē), ռեժիսոր Այվար Ֆրեյմանիսի գեղարվեստական ֆիլմը, որը նա նկարահանել է սեփական սցենարով Ռիգայի կինոստուդիայում 1974 թվականին։ Համամիութենական պրեմիերան կայացել է 1976 թվականի օգոստոսի 16-ին։

Ֆիլմը նկարահանվել է քվազիդոկումենտալ ոճով՝ ռեժիսորի մտածած, բայց չնկարահանված «Գետ» վավերագրական ֆիլմի սցենարի հիման վրա և փորձ է՝ հետևելու ժամանակակից պայմաններում Ռիգայի կղզիներից մեկի բնակիչների կենցաղի փոփոխություններին։

Սյուժե
------

Երիտասարդ դոկերը, որն ապրում է Ռիգայի Զակյուսալա կղզում, Ռիգայի ՀԷԿ-ի ամբարտակի շինարարության շրջանում հնագիտական պեղումների վայրում ծանոթանում է փոքրիկ ձկնորսական գյուղից Ռիգա ժամանած ուսանողուհի Անիտայի հետ։ Աղջիկը ընդունում է իրեն դուր եկած երիտասարդի հրավերը՝ երեկոն անցկացնել ակումբում, որտեղ նա նվագում է ինքնագործ վոկալ-գործիքային անսամբլում։ Պարերից հետո նրանք գնում են Յանիսի տուն, բայց հաջորդ օրը Անիտան անսպասելիորեն վերադառնում է տուն։ Յանիսի բոլոր փորձերը՝ գտնել նրան Ռիգայի իր հարազատների բնակարանում, ավարտվում են անհաջողությամբ։ Որոշ ժամանակ անց աղջիկն ինքն է գտնում Յանիսին և հայտնում իր հղիության մասին։ Յանիսը նրան առաջարկում է տեղափոխվել իր մոտ՝ վերջերս ստացած բնակարան։ Նրա առաջարկը համարելով խղճահարության հետևանք՝ Անիտան մերժումով է պատասխանում։

Դերերում
--------

* Իվար Կալնինշ – *Յանիս*
* Ակվելինա Լիվմանե – *Անիտա*

Նկարահանող խումբ
----------------

* Սցենարիստ և բեմադրող ռեժիսոր՝ Այվարս Ֆրեյմանիս
* Բեմադրող օպերատոր՝ Դավիս Սիմանիս
* Կոմպոզիտոր՝ Պետերիս Պլակիդիս

Ծանոթագրություններ
------------------

1. ↑  Freebase տվյալների վերբեռնում — Google.
2. ↑  «Ābols upē». Kino Muzej. Վերցված է 2012 թ․ դեկտեմբերի 22-ին.(չաշխատող հղում)
3. ↑  «Latvijas filmas - Nacionālais Kino Centrs». Արխիվացված է օրիգինալից 2012 թ․ հունվարի 2-ին. Վերցված է 2011 թ․ դեկտեմբերի 22-ին.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database |

 |
**Գարմսար** (պարս.՝ گرمسار), քաղաք Իրանի հյուսիսում` Սեմնան օսթանում, Գարմսար շահրեստանի վարչական կենտրոնը։ Բնակչությունը վերջին մարդահամարի տվյալներով կազմում է ։

Քաղաքը գտնվում է Սեմնան օսթանի արևմտյան մասում` Սեմնան քաղաքից մոտ 98 կմ հարավ-արևմուտք, Թեհրանը Սեմնանի հետ կապող թիվ 44 ավտոմայրուղու վրա։ Տեղադրված է Իրանի ամենամեծ Դաշթե Քևիր անապատի հյուսիսարևմտյան ծայրամասում։

Բնակչություն
------------

Բնակչությունը 2016 թվականի մարդահամարի տվյալներով կազմում էր 48 672 մարդ, որոնք կազմում էին 16 075 տնտեսություն։ Գարմսարը Սեմնան օսթանի բնակչությամբ չորրորդ ամենախոշոր քաղաքն է Սեմնանից, Շահրուդից և Դամղանից հետո։ Քաղաքի բնակչության փոփոխությունը ժամանակի ընթացքում բերված է աղյուսակում ստորև.

Բնակչության թվաքանակը| 1991 | 1996 | 2006 | 2011 | 2016 |
| --- | --- | --- | --- | --- |
| 21 281 | 29 706 | 38 891 | 40 985 | 48 672 |

Ծանոթագրություններ
------------------

**Lua error in Մոդուլ:Քույրհղումներ at line 36: attempt to call field '?' (a nil value).**

1. 1 2  «Իրանի Իսլամական Հանրապետության մարդահամար, 1395 (2016)» (պարսկերեն). Արխիվացված է օրիգինալից (Excel) 2017 թ. օգոստոսի 3-ին. Վերցված է 2022 թ. դեկտեմբերի 19-ին.
2. ↑  «IRAN: Semnan» (անգլերեն).
3. 1 2  «Islamic Republic of Iran» (անգլերեն).
4. ↑  «Իրանի Իսլամական Հանրապետության մարդահամար, 1385 (2006)» (պարսկերեն). Արխիվացված է օրիգինալից (Excel) 2011 թ. սեպտեմբերի 20-ին. Վերցված է 2022 թ. սեպտեմբերի 25-ին.
5. ↑  «Իրանի Իսլամական Հանրապետության մարդահամար, 1390 (2011)» (Excel) (պարսկերեն). Վերցված է 2022 թ. դեկտեմբերի 19-ին.
**Կարեն Կարպենտեր** (անգլ.՝ Karen Carpenter, մարտի 2, 1950(1950-03-02), Նյու Հեյվեն, Կոնեկտիկուտ, ԱՄՆ - փետրվարի 4, 1983(1983-02-04), Downey, Լոս Անջելես շրջան, Կալիֆոռնիա, ԱՄՆ), ամերիկացի երաժիշտ և երգչուհի։ «Carpenters» խմբի հիմնադիրն ու անդամը ավագ եղբայր՝ Ռիչարդ հետ։

Նա սկսել է թմբկահարել միջնակարգ դպրոցում, իսկ ավարտելուց հետո միացել է Լոնգ Բիչ նահանգի երգչախմբին։ Տարիներ շարունակ հյուրախաղերից և ձայնագրություններից հետո The Carpenters-ը պայմանագիր կնքեց A&M Records-ի հետ 1969թ.-ին, այնուհետև հասավ հսկայական կոմերցիոն հաջողությունների և ստացավ դրական կարծիքներ 1970-ականներին։ Սկզբում Քարփենթերը թիմի լրիվ դրույքով թմբկահարն էր, այնուհետև աստիճանաբար ստանձնեց ֆրոնտմենի դերը, քանի որ կենդանի շոուում թմբկահարի դերը նվազեց։ Մինչ խումբը դադար էր վերցրել 70-ականների վերջին, Քարփենթերը ձայնագրեց սոլո ալբոմ, որը լույս տեսավ միայն նրա մահից հետո։

Սկավառակագրություն
------------------

«Carpenters»-ի կազմում․

1969՝ «Ticket to Ride» (ի սկզբանե թողարկվել է «Offering» ավանումով)  

1970՝ «Close to You»  

1971՝ «Carpenters»  

1972՝ «A Song for You»  

1973՝ «Now and Then»  

1975՝ «Horizon»  

1975՝ «Live in Japan» (համերգային ձայնագրություն)  

1976՝ «A Kind of Hush»  

1977՝ «Passage»  

1977՝ «Live at the Palladium» (համերգային ձայնագրություն)  

1978՝ «Christmas Portrait»  

1981՝ «Made in America»

Կարենի մահից հետո թողարկվել են հետևյալ ալբոմները.

1983՝ «Voice of the Heart»  

1985՝ «An Old-Fashioned Christmas»  

1989՝ «Lovelines»  

2001՝ «As Time Goes By»

Կարեն Կարպենտերի սոլո ալբոմները․
1996՝ «Karen Carpenter»

Ծանոթագրություններ
------------------

* Տեսաձայնային նյութեր Վիքիպահեստում

1. 1 2 3 4  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
2. 1 2 3 4  GeneaStar

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Ֆոտո, վիդեո և աուդիո | Յանդեքս երաժշտություն |
|  |
| Թեմատիկ կայքեր | ČSFD · Discogs · Internet Movie Database · MusicBrainz · Find A Grave · WikiTree |
|  |
| Բառարաններ և հանրագիտարաններ | American National Biography · Notable Names Database |
|  |
| 

|  Չափորոշչային վերահսկողություն |
| --- |
|  |
| BIBSYS: 5098084 · BNF: 140456232 · GND: 119249979 · GTAA: 88509 · ISNI: 0000000032798513 · LCCN: n89635214 · LNB: 000050903 · NKC: xx0151830 · NTA: 07186816X · VIAF: 19882134 · WorldCat VIAF: 19882134 |

 |

 |
**«Անհանգստանալով Բոյի համար»** (անգլ.՝ Worried About the Boy), անգլիացի ռեժիսոր Ջուլիանա Ջարոլդի հեռուստատեսային դրաման Ջորջ Օ.Դաուդի կյանքի մասին, ով ավելի հայտնի է որպես Բոյ Ջորջ։

Սյուժե
------

Անգլիա, 1980 թվականների սկիզբ։ Ջորջը վիճում է ծնողների հետ, որոնք չեն ընդունում նրա տարօրինակ արտաքին տեսքն ու սերը կանացի հագուստի ու կոսմետիկայի հանդեպ։ Նա հեռանում է տնից ու բնակարան վարձում իր ընկեր Պիտերի հետ, ով սկսում է անվանել ինքն իրեն Մերիլին ու փորձում է նմանվել Մերիլին Մոնրոյին Գիշերային ակումբում Ջորջը հանդիպում է Կիրկ Բրենդանին ու միանգամից սիրահարվում։ Կիրկի շնորհիվ Ջորջը ծանոթանում է տեղի երաժիշտների հետ, այդ թվում նաև թմբկահար Ջոն Մոսի հետ։ Այդ պահից երիտասարդն որոշում է սկսել երաժշտական կարիերա։ Նա հասնում է գլխապտույտ հաջողության։ Լրագրողները սկսում են գրել նրա թմրանյութերից կախվածության մասին։ Բայց դա միայն Ջորջի կարիերայի սկիզբն է, ով հետագայում կդառնա հայտնի Բոյ Ջորջ։

Դերակատարներ
------------

* Դուգլաս Բուտ՝ Բոյ Ջորջ
* Մարկ Գեթիս՝ Մալքոլմ Մաքլարեն
* Մարկ Ուորեն՝ Սթիվ
* Ֆրեդի Ֆոքս՝ Մերիլին
* Ֆրենսիս Մեջի՝ Ջերի
* Ռիչարդ Մեդդեն՝ Քիրք Բրենդոն
* Դանիել Ուոլես՝ Քրիսթոֆեր

Ծանոթագրություններ
------------------

1. ↑  Internet Movie Database — 1990.
2. ↑  «The Weekend's TV: Worried about the Boy (BBC2), Wags, Kids and World Cup Dreams (BBC3) Instant karma with gorgeous George». The Independent. Արխիվացված օրիգինալից 2012 թ․ հունիսի 9-ին. Վերցված է 2012 թ․ մարտի 29-ին.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database · Rotten Tomatoes |

 |
**«Քնի բառարան»** (անգլ.՝ The Sleeping Dictionary), Գայ Ջենկինի՝ 2003 թվականին նկարահանած ֆիլմը։

Սյուժե
------

Երիտասարդ անգլիացի Ջոն Տրասկոտը ավարտել է ուսումնառությունը։ Որից հետո նա գնում է պրակտիկայի անգլիական գաղութ՝ Սարավակ (ներկայումս Մալայզիայի տարածքում, Կալիմանտան կղզի)։ Նրա նպատակն էր վերափոխել բնիկների «վայրի» կյանքը։ Իբան ցեղի մեջ ընդունված էր մի սովորություն, երբ անգլիացիներին առաջարկում էին բնիկ կին-սիրուհի, որի օգնությամբ սովորում էին տեղական լեզուն։ Այդպիսի կնոջը անվանում են «Քնի բառարան»։ Տրասկոտը սիրահարվում է այդ կնոջը՝ Սելիմային և ցանկանում է ամուսնանալ նրա հետ, որի պատճառով ընդհարվում է գաղութի ղեկավարության հետ։ Ինչպես նաև ամուսնությունները արգելված են ցեղի օրենքներով։ Տրասկոտը ճարահատյալ վերադառնում է հայրենիք՝ Անգլիա և այնտեղ ամուսնանում ուրիշ կնոջ հետ։ Բայց հետագայում վերադառնում է հետ՝ գաղութ, և պարզում, որ Սելիման երեխա է ունեցել՝ իր երեխային։ Ի վերջո, բարդ փորձություններ անցնելով, հերոսը կարողանում է Սելիմայի հետ փախչել ջունգլի և ապրել երջանիկ։

Գլխավոր դերերում
----------------

|  |  |
| --- | --- |
| **Դերասան** | **Դեր** |
| Ջեսիկա Ալբա | *Սելիմա* |
| Հյու Դենսի | *Ջոն Տրասկոտ* |
| Բոբ Հոսկինս | *Հենրի Բուլարդ* |
| Էմիլի Մորթիմեր | *Սեսիլյա Բուլարդ* |
| Յուջին Սալլեխ | *Բելանսե* |

Ծանոթագրություններ
------------------

1. ↑  Freebase տվյալների վերբեռնում — Google.
2. 1 2  *www.kinopoisk.ru*. Վերցված է 2020 թ․ հուլիսի 12-ին. `{{cite web}}`: Missing or empty `|title=` (օգնություն)
3. ↑  *The Sleeping Dictionary*, Վերցված է 2020 թ․ հուլիսի 12-ին

Արտաքին հղումներ
----------------

* «Քնի բառարան»(անգլ.) ֆիլմը Internet Movie Database կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · FilmAffinity · Internet Movie Database · Rotten Tomatoes |

 |
«**Գնդակը վախենում է քաջից**» (ռուս.՝ «Смелого пуля боится», այլ անվանում՝ «Միշկան ընդունում է մարտը» (ռուս.՝ «Мишка принимает бой»), խորհրդային գեղարվեստական ֆիլմ, որը նկարահանել է ռեժիսոր Օլեգ Նիկոլաևսկին 1970 թվականին Սվերդլովսկի կինոստուդիայում։

Սյուժե
------

1941 թվականի հունիսի 22։ Սովորական առավոտ է պիոներական ճամբարում, որը տեղակայված է ԽՍՀՄ սահմանի մոտ։ Երեխաները լողում են գետում, հանկարծ տեսնում են դեսանտը և հիացմունքով նայում... Նրանք դեռ չգիտեն, որ դրանք գերմանացիներ են, որոնք շուտով գերի կվերցնեն նրանց և կնախապատրաստեն Գերմանիա ուղարկելու համար։

Դերերում
--------

* Յուրի Շերգին – *Միշկա Սկվորցով*
* Սաշա Դովգուլ – *Կոստյա Մալիշև*
* Իրինա Ռոդիոնովա – *Կատյա Կորոբովա*
* Միխայիլ Չիգարև – *Վասիլի Կորոլյով, կրտսեր լեյտենանտ*
* Վիտալի Բելյակով – *«կարմիրբանակային»*
* Իգոր Վարպա – *Հանս Շտիմմե, մայոր*
* Վլադիմիր Դովեյկո – *Ռուդոլֆ Շտարկե, դաստիարակ*
* Ադոլֆ Իլլին – *պոլիցայ*
* Սվետլանա Դիդորենկո – *Մարինկա*
* Դանիել Նետրեբին – *Ֆեոդոր Կորոբով*
* Յուրի Մելնիցկի – *ջրկիր*
* Նիկոլայ Պիշվանով – *պապ*
* Օլեգ Նիկոլաևսկի – *Մատվեյ Ստեպանովիչ, պիոներական ճամբարի տնօրեն*

Հետաքրքիր փաստ
--------------

Ֆիլմի անվանում դարձել է 1941 թվականին գրված «Համարձակների երգի» (ռուս.՝ «Песня смелых») տողը։ Երգի տեքստի հեղինակը բանաստեղծ Ալեքսեյ Սուրկովն է, կոմպոզիտորը՝ Վիկտոր Բելին։

Ֆիլմը նկարահանվել է «Տղան և տանկը» (ռուս.՝ «Мальчик и танк») վիպակի հիման վրա, որի հեղինակն է Իոսիֆ Դիկը։ Վիպակում նկարագրված բոլոր իրադարձությունները ներառվել են ֆիլմում, բացառությամբ մի քանի դրվագների։ Օրինակ, վիպակում Մարինային գերությունից ազատելիս հորեղբայր Վասյան աղջկա հետ միասին գերի է ընկնում, և նրանց գերությունից ազատում է Միշկան, որը գալիս է տանկով։ Ֆիլմում չի ցուցադրվում նաև, որ պոլիցայները բանդերականներ են։

Ֆիլմը նկարահանվել է Ուկրաինայի Չերկասի շրջանի Դախնովկա գյուղի մոտ գտնվող «Չայկա» պիոներական ճամբարում։

Ծանոթագրություններ
------------------

1. ↑  «Գնդակը վախենում է քաջից» ֆիլմը *Յութուբ* կայքում
2. ↑  «Գնդակը վախենում է քաջից» ֆիլմը *kino-teatr.ru* կայքում
3. ↑  «Գնդակը վախենում է քաջից» ֆիլմը *kinopoisk.ru* կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · Internet Movie Database |

 |
**«Շանհայ Շարքս»** (չին.` 上海大鲨鱼, փինյին` Shànghǎi dàshāyú, անգլ.` *Shanghai Sharks*), չինական պրոֆեսիոնալ բասկետբոլային ակումբ, որն հանդես է գալիս Չինաստանի բասկետբոլի ասոցիացիայի (CBA) հարավային դիվիզիոնում։ Տեղակայված է Շանհայ քաղաքում։ Տան հանդիպումներն անցկացնում է «Պուդոնգ Յուանշեն գիմնազիում» մարզապալատում։ Հիմնադրվել է 1996 թվականին։

Չինաստանի սահմաններից դուրս ակումբը հայտնի է որպես նշանավոր բասկետբոլիստ Յաո Մինգի մասնագիտական կարիերայի առաջին հանգրվան, ում օգնությամբ թիմը երեք տարի անընդմեջ դուրս է եկել CBA-ի գերեզրափակիչ փուլ (1999–00, 2000–01, 2001–02 մրցաշրջաններում՝ հաղթելով վերջին տարում)։

2008-09 մրցաշրջանից հետո ակումբն ունենում է լուրջ ֆինանսական խնդիրներ, սակայն Յաոն որոշում է ձեռք բերել այն և ստանձնել նախագահի պաշտոնը, ինչի շնորհիվ ակումբն ի վիճակի է լինում շարունակել գոյությունը և հանդես գալ չինաստանյան լիգայում։

Մրցանակներ և այլ նվաճումներ
---------------------------

* Չինաստանի բասկետբոլի ասոցիացիա

**Փլեյ-օֆֆ չեմպիոն** (1)։ 2001/02
**Փլեյ-օֆֆ փոխչեմպիոն** (2)։ 1999/2000, 2000/01
**Կանոնավոր առաջնության չեմպիոն** (1)։ 2001/02
**Կանոնավոր առաջնության փոխչեմպիոն** (1)։ 2000/01
**Կանոնավոր առաջնության 3-րդ տեղ** (1)։ 1999/2000

Ծանոթագրություններ
------------------

1. ↑  «Ռուտերս» (2009 թ․ հուլիսի 16). «Յաոն գնում է «Շանհայ Շարքսը»». «ESPN.com». Վերցված է 2009 թ․ հուլիսի 16-ին.

Արտաքին հղումներ
----------------

* Պաշտոնական կայք Արխիվացված 2015-05-04 Wayback Machine
**Ջոն Մալեր Քոլիեր** (անգլ.՝ John Maler Collier, հունվարի 27, 1850(1850-01-27)[…], Լոնդոն, Մեծ Բրիտանիայի և Իռլանդիայի միացյալ թագավորություն - ապրիլի 11, 1934(1934-04-11)[…], Լոնդոն, Միացյալ Թագավորություն), անգլիացի գեղանկարիչ-դիմանկարիչ, պրեռաֆայելիզմի ներկայացուցիչներից մեկը։ Սովորել է գեղանկարչություն (1875 թվականից) Մյունխենի գեղարվեստի ակադեմիայում։

Կենսագրություն
--------------

Քոլիերը ծագումով նշանավոր ընտանիքից է եղել։ Նրա պապը՝ կրկին Ջոն Քոլիերը, եղել է խոշոր բուրժուա, քվակեր և խորհրդարանի անդամ։ Հայրը՝ սըր Ռոբերտ Պեռյե Քոլիերը, եղել է փաստաբան և խորհրդարանի անդամ, երկար տարիներ եղել է Գաղտնի խորհրդի գլխավոր դատախազ և դատավոր, ստացել է Մոնքսվելի առաջին լորդի տիտղոս։ Ջոն Քոլիերի ավագ եղբայրը՝ Մոնքսվելի երկրորդ լորդը, եղել է ռազմական նախարարության պետական քարտուղարի տեղակալ և Լոնդոնի կոմսությունների խորհրդի կառավարման նախագահ։

Ինքը Ջոն Քոլիերը եղել է Բրիտանացի նկարիչների թագավորական ընկերության անդամ։

Երկու անգամ ամուսնացած է եղել Թոմաս Հենրի Հեքսլիի դստրերի հետ։ Քոլիերը դարձել է Թոմաս Հեքսլիի ընտանիքի անբաժան մասը, որն էլ իր հերթին եղել է Լոնդոնի թագավորական ընկերության նախագահը։

Քոլիերի առաջին կինը 1879 թվականին դարձել է Մարիոն Հեքսլին։ Նա ամուսնու պես ևս նկարիչ էր։ Իրենց միակ դստեր ծնունդից հետո Մարիոնն սկսել է տառապել հետծննդաբերական ծանր դեպրեսիայով և բուժման նպատակով Փարիզ է տեղափոխվել, որտեղ էլ թոքերի բորբոքում է ստացել և մահացել 1887 թվականին։

1889 թվականի Քոլիերն ամուսնացել է նրա կրտսեր քրոջ՝ Էթել Հեքսլիի հետ։ Մինչև 1907 թվականն այդպիսի ամուսնություններն անհնար էին Անգլիայում, դրա համար արարողությունն անցկացվել է Նորվեգիայում։

Առաջին ամուսնությունից Քոլիերի դուստրը՝ Ջոյսը, դարձել է դիմանկարային մանրանկարիչ, Մանրանկարիչների թագավորական ընկերության անդամ։ Երկրորդ կնոջից ունեցել է դուստր և որդի՝ սըր Լոուրենս Քոլիերը, որը եղել է 1941-1951 թվականներին եղել է Նորվեգիայում բրիտանական դեսպան։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2 3 4  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
2. 1 2 3 4  John (1850-1934) Collier (նիդերլ.)
3. 1 2 3 4  John Collier — OUP, 2006. — ISBN 978-0-19-977378-7
4. 1 2 3 4 5  *Lundy D. R.* The Peerage
5. 1 2 3 4 5 6 7  Kindred Britain

Արտաքին հղումներ
----------------

* Ջոն Քոլիերի էջը FindAGrave-ում
* Wikiart.org(չաշխատող հղում)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Filmportal · Internet Speculative Fiction Database · RKDartists · The Peerage · Find A Grave · WikiTree |
|  |
| Բառարաններ և հանրագիտարաններ | Օքսֆորդի կենսագրական |
|  |
| 

|  Չափորոշչային վերահսկողություն |
| --- |
|  |
| BNF: 150404076 · GND: 123094518 · ISNI: 0000000066381169 · LCCN: no90006902 · NKC: mzk2003202358 · NLA: 36252976 · SUDOC: 226134873 · VIAF: 87388334 · ULAN: 500032470 · WorldCat VIAF: 87388334 |

 |

 |
Արտագծյալ քառանկյան օրինակ
Էվկլիդեսյան երկրաչափությունում **արտագծյալ քառանկյուն** է կոչվում այն ուռուցիկ քառանկյունը, որի բոլոր կողմերը կարող են շոշափել նույն շրջանագիծը։ Այս շրջանագիծը կոչվում է քառանկյանը ներգծված շրջանագիծ։ Արտագծյալ քառանկյունը արտագծյալ բազմանկյան մասնավոր դեպք է։ Ի տարբերություն եռանկյունների, ոչ բոլոր քառանկյուններին է հնարավոր ներգծել շրջանագիծ։ Ինչպես օրինակ ուղղանկյունը, որը քառակուսի չէ։

Մասնավոր դեպքեր
---------------

Արտագծյալ քառանկյան օրինակ են դելտոիդները, որոնց մեջ են մտնում շեղանկյունը և քառակուսին։ Արտագծյալ քառանկյան մասնավոր օրինակ է արտագծյալ սեղանը։

Հատկություններ
--------------

Արտագծյալ քառանկյան մեջ բոլոր չորս անկյունների կիսորդները հատվում են ներգծյալ շրջանագծի կենտրոնում։ Եթե ուռուցիկ քառանկյան բոլոր չորս անկյունների կիսորդները հատվում են մի կետում, ուրեմն այդ քառանկյունը արտագծյալ քառանկյուն է, իսկ հատմակ կետը՝ ներգծյալ շրջանակծի կենտրոնը։

Ըստ Պիտոտի թեորեմի՝ արտագծյալ քառանկյան հանդիպակաց կողմերի գումարները հավասար են, որը նաև հավասար է քառանկյան կիսապարագծին․

{\displaystyle a+c=b+d={\frac {a+b+c+d}{2}}=s.}
Եթե ուռուցիկ քառանկյան մեջ ճիշտ է *a* + *c* = *b* + *d* հավասարումը, ուրեմն այն արտագծյալ քառանկյուն է:էջ.65։

Եթե *ABCD* ուռուցիկ քառանկյան (որը սեղան չէ) հանդիպակաց կողմերը հատվում են *E* և *F* կետերում, ուրեմն այդ քառանկյունը արտագծյալ է այն և միայն այն դեպքում, երբ

{\displaystyle \displaystyle BE+BF=DE+DF}
կամ

{\displaystyle \displaystyle AE-EC=AF-FC.}
*ABCD* ուռուցիկ քառանկյունը արտագծյալ է այն և միայն այն դեպքում, երբ *ABC* և *ADC* եռանկյունների ներգծած շրջանագծերը շոշափում են իրար:էջ.66։

1954 թվականին Այսիֆեսքուն ապացուցել է, որ ուռուցիկ քառանկյանը հնարավոր է ներգծել շրջանագիծ այն և միայն այն դեպքում, երբ

{\displaystyle \tan {\frac {\angle ABD}{2}}\cdot \tan {\frac {\angle BDC}{2}}=\tan {\frac {\angle ADB}{2}}\cdot \tan {\frac {\angle DBC}{2}}.}։

Մակերես
-------

### Ոչ-եռանկյունաչափական բանաձևեր

Արտագծյալ քառանկյան *K* մակերեսը հավասար է՝

{\displaystyle \displaystyle K=r\cdot s,}
որտեղ *s*-ը քառանկյան կիսապարագիծն է, իսկ *r*-ը՝ ներգծված շրջանագծի շառավիղը։ Մակերեսը կարելի է հաշվել նաև այս բանաձևով՝

{\displaystyle \displaystyle K={\tfrac {1}{2}}{\sqrt {p^{2}q^{2}-(ac-bd)^{2}}}}
որտեղ մակերեսը ներկայացվում է *p*, *q* անկյունագծերով և *a*, *b*, *c*, *d* կողմերով։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2 3  Andreescu, Titu and Enescu, Bogdan, *Mathematical Olympiad Treasures*, Birkhäuser, 2006, pp. 64–68.
2. 1 2  Josefsson, Martin (2011), «More Characterizations of Tangential Quadrilaterals» (PDF), *Forum Geometricorum*, **11**: 65–82.
3. ↑  
Minculete, Nicusor (2009), «Characterizations of a Tangential Quadrilateral» (PDF), *Forum Geometricorum*, **9**: 113–118.
4. ↑  Durell, C.V. and Robson, A. *Advanced Trigonometry*, Dover reprint, 2003, pp. 28–30.

Արտաքին հղումներ
----------------

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Արտագծյալ քառանկյուն** կատեգորիայում։ |

* Weisstein, Eric W. "Tangential Quadrilateral", *MathWorld*.
**«Սիրո մասին չենք խոսի»** (լատիշ․՝ «Par mīlestību pašreiz nerunāsim», ռուս.՝ «О любви говорить не будем»), 1988 թվականի խորհրդային գեղարվեստական ֆիլմ, որը նկարահանել է ռեժիսոր Վարիս Բրասլան Անդրիս Կոլբերգսի «Առավոտյան մոտ ավտոմեքենայում» վեպի հիման վրա Ռիգայի կինոստուդիայում։

Սյուժե
------

Նորապսակներ Բրիգիտայի և Ինդուլիսի ընտանեկան կյանքը նման է բազմաթիվ այլ զույգերի կյանքին, որի հիմնական խնդիրներն են սեփական տան բացակայությունը, երեխայի խնամքը և փողի հավերժական պակասը։ Բնակարանը հերթական անգամ փոխելուց հետո Բրիգիտան օգնության համար դիմում է Ֆրեդիսին՝ Ինդուլիսի պատանեկության ընկերոջը, որը վարչական պաշտոն է զբաղեցնում խոշոր արդյունաբերական ձեռնարկությունում։

Գործարանային փաստաթղթերի հետ կապված մանիպուլյացիաների արդյունքում պետությանը պատճառվել է նյութական վնաս։ Տեղի ունեցածի համար պատասխանատուն Բրիգիտան է, որին Ֆրեդիսը միտումնավոր աշխատանքի էր ընդունել պատասխանատու պաշտոնում։ Չնայած քննիչի օգնությանը՝ երիտասարդ կինը ստիպված է լինում մի քանի տարի անցկացնել ուղղիչ գաղութում։

Ազատ արձակվելուց հետո Բրիգիտան երազում է վրեժխնդիր լինել իր կոտրված ճակատագրի համար։ Հասկանալով, որ միևնույն ժամանակ սիրում և ատում է իր նախկին ամուսնուն, որն ամուսնալուծությունից հետո ապրում է նոր ընտանիքի հետ, Բրիգիտան անհաջող փորձ է կատարում արթնացնելու հին զգացմունքները։ Նրանք հանդիպում են, բայց շուտով բաժանվում են արդեն ընդմիշտ։

Դերերում
--------

* Իլզե Ռուդոլֆ – *Բրիգիտա*
* Մարիս Անդերսոնս – *Ինդուլիս*
* Լիգա Կակտինյա – *Այա*
* Ուլդիս Դումպիս – *Վիցկիս*
* Հարի Սպանովսկիս – *Ֆրեդիս*
* Վիզմա Օզոլինա – *ծանոթ*
* Էդգար Սուկուրս – *կնքահայր*

Նկարահանող խումբ
----------------

* Սցենարի հեղինակ՝ Էրիկ Լանս
* Բեմադրող ռեժիսոր՝ Վարիս Բրասլա
* Բեմադրող օպերատոր՝ Ալվիս Մենգոլս
* Կոմպոզիտոր՝ Իմանտս Կալնինշ
* Բեմադրող նկարիչ՝ Պետերիս Ռոզենբերգս
* Հնչյունային օպերատոր՝ Գլեբ Կորոտեև
* Ռեժիսոր՝ Ա. Ժուկովսկի
* Օպերատոր՝ Գ. Կրիևս
* Կոստյումների նկարիչ՝ Սկայդրա Դեկսնե
* Նկարիչ-գրիմարար՝ Ռիմա Աբոլտինյա
* Խորհրդատու՝ Էգոնս Ռուսանովս
* Տնօրեն՝ Սարմա Մատվեկա

Մրցանակներ
----------

* «Մեծ Կրիստապ» կինոփառատոնի դափնեկիր «Լավագույն լիամետրաժ խաղարկային ֆիլմ» անվանակարգում (1988)։

Ծանոթագրություններ
------------------

1. ↑  «Սիրո մասին չենք խոսի» ֆիլմը *kino-teatr.ru* կայքում
2. ↑  «Սիրո մասին չենք խոսի» ֆիլմը *kinopoisk.ru* կայքում

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database |
|  |
| Չափորոշչային վերահսկողություն | LNB: 000325247 |

 |